OzLabs/hebrew-wiki-articles huggingface dataset:
מקסימו פרונה

מקסימו פרונה (בספרדית: Máximo Perrone; נולד ב-7 בינואר 2003 בבואנוס איירס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת קומו מהסרייה א' בהשאלה ממנצ'סטר סיטי.

== קריירת מועדונים ==
פרונה גדל במחלקת הנוער של ולס סארספילד. ב-7 במרץ 2022 ערך את הופעת הבכורה שלו בקבוצה הבוגרת של המועדון, בתיקו 1-1 נגד אסטודיאנטס לה פלאטה במסגרת המחזור החמישי בליגת העל הארגנטינאית לעונת . ב-8 באפריל ערך את הופעת הבכורה שלו בגביע ליברטדורס, בהפסד 4-1 לאסטודיאנטס לה פלאטה במסגרת שלב הבתים לעונת 2022. ב-19 במאי הבקיע את שער הבכורה שלו במועדון, בניצחון 3-2 על נסיונל במסגרת שלב הבתים של גביע ליברטדורס. ב-21 ביולי הבקיע את שער הבכורה שלו בליגה, בתיקו 2-2 נגד לנוס. בעונתו הראשונה בקבוצה הבוגרת ערך 22 הופעות ליגה, בהן הבקיע שני שערים.

ב-23 בינואר 2023 חתם לחמש וחצי שנים במנצ'סטר סיטי. ב-25 בפברואר ערך את הופעתו הבכורה בניצחון 4-1 על בורנמות’. 

ב-23 באוגוסט 2023 הושאל ללאס פאלמאס מהלה ליגה לעונה אחת.<ref></ref>

ב-25 באוגוסט 2024 הושאל פרונה לקומו מהסרייה א' לעונה אחת עם אופציה לעונה נוספת.<ref></ref><ref></ref>

== תארים ==
;מנצ'סטר סיטי
* אליפות אנגליה: 2022/23
* הגביע האנגלי: 2022/23

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ולס סארספילד
קטגוריה:כדורגלני מנצ'סטר סיטי
קטגוריה:כדורגלני לאס פאלמאס
קטגוריה:כדורגלני קומו
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-2003
אלברטו מוליירו

אלברטו מוליירו גונסאלס (בספרדית: Alberto Moleiro González; נולד ב-30 בספטמבר 2003 בסנטה קרוס דה טנריפה שבספרד) הוא כדורגלן ספרדי המשחק בעמדת הקשר ההתקפי בקבוצת לאס פאלמאס מהלה ליגה.

== קריירת מועדונים ==
מוליירו גדל במחלקות הנוער של סורבדייו ולאס פאלמאס. ב-15 באוגוסט 2021 ערך את הופעת הבכורה שלו בקבוצה הבוגרת של לאס פאלמאס, בתיקו 1-1 נגד ריאל ואיאדוליד במסגרת המחזור הראשון בליגה הספרדית השנייה לעונת 2021/22. ב-11 בספטמבר הבקיע את שער הבכורה שלו במועדון, בתיקו 1-1 נגד איביזה במסגרת המחזור החמישי בליגה. בעונתו הראשונה בקבוצה הבוגרת של המועדון ערך מוליירו 37 הופעות ליגה, בהן הבקיע שלושה שערים.

בעונת 2022/23 עלה אם לאס פאלמאס לליגה הספרדית הבכירה אחרי שסיימו במקום השני בליגה הספרדית השנייה, ובעונת 2023/24 שיחק את עונתו הראשונה בלה ליגה.

== תארים ==

לאס פאלמאס
* המהלך של החודש בלה ליגה (1): נובמבר 2023

== קישורים חיצוניים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני לאס פאלמאס
קטגוריה:ספרדים ממוצא קובני
קטגוריה:ספרדים שנולדו ב-2003
כיכר אזאדי

כיכר אזאדי (לשעבר: מגדל שהיאד; בפרסית: میدان آزادی) היא כיכר עירונית הנמצאת בכניסה לבירת איראן, טהראן. במרכז הכיכר נמצא מגדל אזאדי, שהוקם ב-1971 לכבוד חגיגות 2500 שנים לאימפריה הפרסית על ידי השאה האחרון של איראן, מוחמד רזא שאה פהלווי.

הכיכר הייתה קרויה עד המהפכה האיראנית ב-1979 "כיכר שהיאד" וזאת לכבוד מלכי פרס ולציון הישגיה של שושלת פהלווי. הכיכר הייתה מקום בו נערכו הפגנות רבות במהלך המהפכה ועד היום, איראנים רבים חוגגים את יום השנה למהפכה האיראנית, ה-12 בדצמבר בחגיגות שנערכות בכיכר. אחד מאולמות הקונצרטים המפורסמים בטהראן נמצא בכיכר.

בצמוד לכיכר שוכנת תחנה של הרכבת התחתית של טהראן.
== עיצוב ואדריכלות ==
שטחה של הכיכר הוא כ-50,000 מ"ר וזוהי הכיכר הגדולה ביותר בטהראן והשנייה בגודלה באיראן כולה.

במרכז הכיכר, שוכן מגדל אזאדי, שגובהו כ-46 מטרים. המזרקה ששוכנת בכיכר מעוצבת בהשראת גנים איראניים עתיקים והשיפוע של הכיכר תוכנן בקפידה, כדי לסייע להשקיה יעילה יעילה של הצמחייה באזור. לדבריו של אדריכל מגדל אזאדי, חוסיין אמאנאת "העיצובים בכיכר אשר יוצרים את הגנים והערוגות נוצרו בהשראת עיצוב הפנים של מסגד שייח' לוטפאללה"<ref></ref>.
== קישורים חיצוניים ==

== הערות שוליים ==

קטגוריה:המהפכה האיראנית
קטגוריה:טהראן: מבנים
קטגוריה:טהראן: תחבורה
אזאדי
Dance Fever

Dance Fever הוא אלבום האולפן החמישי של להקת האינדי רוק האנגלית פלורנס אנד דה משין, שיצא לאור ב-13 במאי 2022 על ידי פולידור רקורדס. 

== רשימת רצועות ==

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומים שהופקו על ידי ג'ק אנטונוף
קטגוריה:אלבומים באנגלית
קטגוריה:אלבומי חברת פולידור רקורדס
מחנה הריכוז גונדה וודה

מחנה הריכוז גונדה וודה (בבולגרית: лагер гонда вода) היה מחנה ריכוז בממלכת בולגריה, אשר הוקם בתקופת מלחמת העולם השנייה על ידי הוועדה לביטחון המדינה סמוך לעיירה אסנובגראד. המחנה פעל מראשית 1941 ועד שלהי 1943, ויועד לאסירים פוליטיים, מתנגדי משטר וסייענים לפרטיזנים.

== רקע ופעילות המחנה ==
מחנה המעצר לגברים גונדה וודה הוקם בינואר 1941 על ידי משטרת ביטחון הפנים של בולגריה (DS), באישור מועצת השרים של ממשלת בולגריה, ופעל עד שלהי 1943. באתר שכן קודם לכן מתקן נופש לילדים שפעל בעונות הקיץ, והוא שופץ והוכשר כמתקן כליאה בפיקוח אדריכל העיר אסנובגראד ומפקד משטרת מחוז פלובדיב. המחנה הוקם כ-6 קילומטרים דרומית לעיר אסנובגראד, השוכנת במחוז פלובדיב, בדרום מרכז בולגריה, וסמוכה לעיר פלובדיב. בהתאם לתקנות המשטרתיות שהיו נהוגות בבולגריה המלוכנית, ניתן היה לבצע מעצר מנהלי ולכלוא במחנות מעצר אוכלוסייה שהוגדרה כמסוכנת לסדר הציבורי מבין מפלגות שנחשבו כאופוזיציה לשלטון, כגון המפלגה הקומוניסטית, מפלגת האיכרים וחברי איגודים מקצועיים. מבין המעשים שהצדיקו מעצר מנהלי היו: פעולות טרור, ריגול למדינה זרה, התארגנות מהפכנית נושאת נשק להפלת השלטון ומאוחר יותר גם חברים בתנועה הפרטיזנית והמסייעים להם.

ב-23 בפברואר 1941 הגיעו ראשוני העצירים, ועד הקיץ מנו עצירי המחנה 162 נפשות. העצורים הוכרחו לבצע עבודות כפייה. בדצמבר 1941 נסגר המחנה, ונפתח מחדש באביב 1942 עת נכלאו בו 50 עצירים. ביוני 1941 נפתח בסמוך למחנה גונדה וודה, מחנה המעצר "סווטי ניקולה" שיועד לנשים, ונכלאו בו בהדרגה 45 עצירות. במחצית השנייה של אוגוסט 1941 בוצע ניסיון כושל של פרטיזנים בולגריים לשחרר את עצירי המחנה. בסתיו 1943 נסגר המחנה ועציריו שוחררו. מבין הכלואים נמנו בכירי המפלגה הקומוניסטית והוגי הדעות שלה בבולגריה אשר לימים הפכו חלק מהאליטה הפוליטית והאינטלקטואלית של חזית המולדת של בולגריה ובהמשך הרפובליקה העממית של בולגריה, כגון ניקולה פטקוב ואנטון יוגוב. בהיסטוריוגרפיה של יהדות בולגריה מוכר מחנה גונדה-וודה בשל כליאתו של ברוך קונפינו במחנה לאחר טביעת ספינת המעפילים סלבדור. מתנגדיו טענו כי נכלא ב"מעצר הגנתי" בכדי להגן עליו מזעם המשפחות, ומצדדיו טענו כי נכלא בשל קשריו עם "גורמים חתרניים" במסגרת מפעל ההעפלה שלו.

==לקריאה נוספת==
* 

==הערות שוליים==

גונדה וודה
Ric Flair Drip

"Ric Flair Drip" הוא שיר של הראפר האמריקאי אופסט והמפיק המוזיקלי האמריקאי מטרו בומין. הוא נכלל באלבום האולפן המשותף שלהם עם 21 סבאג', Without Warning. בצאת האלבום, השיר הגיע למקום ה-71 במצעד הבילבורד הוט 100. לאחר צאתו כסינגל המוביל מהאלבום ב-1 במרץ 2018 וווידאו קליפ נלווה בהשתתפות ריק פלייר, טיפס השיר אל המקום ה-13. כמו כן, השיר חצה את רף מיליארד ההשמעות בפלטפורמת ספוטיפיי.

==קבלה ביקורתית==
ברשימת השירים הטובים ביותר ל-2017, מגזין קומפלקס מדיה דירג את השיר במקום ה-44.<ref></ref> It was the 10th most streamed track of 2018 on Apple Music.<ref></ref>

==הצלחה מסחרית==
ב-4 בפברואר 2018, הרצועה קיבלה את תואר הפלטינה עוד לפני צאתה כסינגל, מה שסימן את שיר הפלטינה הראשון של אופסט כאמן מוביל. כמעט חצי שנה לאחר צאתו המקורית, הגיע השיר למקום ה-13 במצעד הבילבורד הוט 100.<ref></ref> השיר בילה כ-31 שבועות סך הכל במצעד, ודורג במקום ה-38 במצעד סוף השנה של בילבורד הוט 100 לשנת 2018.<ref></ref><ref name="auto"></ref> מאז, זכה בתואר הפלטינה המשולשת מאיגוד תעשיית ההקלטות האמריקאי.<ref></ref> באפל מיוזיק, היה רצועה העשירית המושמעת ביותר ל-2018.<ref></ref>

==וידאו קליפ==
בסוף פברואר 2018, המתאבק ריק פלייר פרסם בחשבון הטוויטר האישי שלו תמונה שלו ושל אופסט בגלימות פאייטים שמזכירות את אלו שלבש פלייר במהלך קריירת ה-WWE שלו, מה שמרמז על כך שווידאו קליפ לשיר נמצא בתהליך עבודה.<ref></ref> וידאו קליפ לשיר יצא שבוע לאחר מכן ב-1 במרץ, ובוים על ידי הבמאי הבנגלי-אמריקאי שומי פטווארי. הוא פורסם בערוץ ה-Vevo של 21 סבאג', אף על פי שאינו משתתף בשיר. עם זאת, לסבאג' הופעת קמע בקליפ, לצד חבריו של אופסט להרכב מיגוס קוואבו וטייקאוף.<ref></ref><ref></ref><ref></ref>

נכון לנובמבר 2022, לקליפ למעלה מ-438 מיליון צפיות ביוטיוב.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| פלטינה ×4
| 320,000
|-
! דנמרק (IFPI Danmark)
| פלטינה
| 90,000
|-
! צרפת (SNEP)
| זהב
| 100,000
|-
! איטליה (FIMI)
| זהב
| 25,000
|-
! פולין (ZPAV)
| זהב
| 25,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×6
| 6,000,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2018
קטגוריה:שירי אופסט
קטגוריה:שירי מטרו בומין
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי מוזיקת טראפ
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:סינגלים בהוצאת אפיק רקורדס
קטגוריה:סינגלים בהוצאת מוטאון
קטגוריה:סינגלים בהוצאת קפיטול רקורדס
קטגוריה:סינגלים בהוצאת ריפבליק רקורדס
ריש שאה

ריש שאה (באנגלית: Rish Shah; נולד ב-17 בדצמבר 1998) הוא שחקן אנגלי.

== ביוגרפיה ==
שאה נולד וגדל באנפילד, צפון לונדון. הוריו ממומבאי וואדודארה.<ref></ref> הוא למד בבית הספר היסודי גראנג' פארק ולאחר מכן למד בבית הספר לבנים "Haberdashers".<ref></ref><ref></ref> הוא סיים תואר ראשון באנגלית ובלשנות בקינגס קולג' בלונדון.<ref name="brits to watch 21"></ref>

== קריירה ==
בשנת 2017, הופיע שאה בהפקה של להקת תיאטרון מרדל במחזה "The Plains of Delight" בפסטיבל קלאפהאם פרינג' ובסדרת האינטרנט "PrankMe" של הייזל הייז. בשנת 2019, הוא ערך את הופעת הבכורה שלו בטלוויזיה עם הופעות אורח בסדרת הטלוויזיה הבריטית "השנים" ובאופרת הסבון הרפואית "רופאים", שתיהן משודרות בערוץ BBC One. באותה שנה שיחק שאה בתיאטרון במחזה "סיפור אהבה בשלושה פרקים".<ref></ref>

שאה הופיע בסרט הקצר של "ריז אחמד" מ-2020 "The Long Goodbye". בשנת 2020 שיחק שאה באופרת הסבון המשודרת בערוץ ITV, "אמרדייל".<ref></ref>

שאה עשה את הופעת הבכורה שלו בסרט העלילתי בשנת 2021 בתור ראווי בסרט נטפליקס "לכל הנערים: לעולם ועד" ווארון דוטה בסרט הקומדיה הרומנטית "India Sweets and Spices" עם סופיה טיילור עלי.<ref></ref>

בשנת 2021 נבחר על ידי המגזין וראייטי לרשימת "Brit to Watch".<ref name="brits to watch 21" />

בשנת 2022 הצטרף ליקום הקולנועי של מארוול וערך את הופעת הבכורה בסדרת הטלוויזיה "מיס מארוול" מבית היוצר של דיסני+. באותה שנה גילם את ראס בסרט הקומדיה של נטפליקס, "עושות נקמה".<ref></ref><ref></ref>

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
! class="unsortable" |הערות
|-
| rowspan="2" | 2021
|לכל הנערים: לעולם ועד
|ראווי
|
|-
|India Sweets and Spices
|וארון דוטה
|
|-
|2022
|עושות נקמה
|ראס
|
|-
| rowspan="2" |2023
|יושבים בברים עם עוגה
|אוון
|
|-
|The Sweet East
|מוחמד
|
|}

=== טלוויזיה ===
{| class="wikitable sortable"
!שנה
!סדרה
!תפקיד
! class="unsortable" |הערות
|-
| rowspan="2" | 2019
|השנים
|אחמד
|פרק אחד
|-
|רופאים
|ראג'דיפ מישרה
|פרק אחד
|-
| rowspan="2" | 2020
|נפגעים
|וירט דוואלה
|פרק אחד
|-
|אמרדייל
|קירין קוטצ'ה
|5 פרקים
|-
|2022
|מיס מארוול
|קמראן
|5 פרקים
|-
|2023
|אובססיה 
|ג'יי פארו
|תפקיד ראשי; 4 פרקים
|-
|}

=== אינטרנט ===
{| class="wikitable sortable"
!שנה
!כותרת
!תפקיד
! class="unsortable" |הערות
|-
|2017
|PrankMe
|אסיף
|4 פרקים
|-
|}

== תיאטרון ==
{| class="wikitable sortable"
!שנה
!כותרת
!תפקיד
! class="unsortable" |הערות
|-
|2017
|The Plains of Delight
|ג'רי
| פסטיבל קלפהאם פרינג'
|-
| rowspan="2" | 2019
|You're Dead, Mate
| האיש
|The Nutshell, וינצ'סטר
|-
|סיפור אהבה בשלושה פרקים
|אלן
|תיאטרון טורבינה, לונדון
|-
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בוגרי קינגס קולג' לונדון
קטגוריה:אנגלים ממוצא הודי
קטגוריה:אנגלים שנולדו ב-1998
Youngblood (שיר)

"Youngblood" שיר שהוקלט על ידי להקת הפופ רוק האוסטרלית . השיר נכתב על ידי קאלום הוד, אלי טמפוסי, אנדרו ואט, אשטון אירווין ולוק המינגס, והופק על ידי אנדרו ואט ולואי בל השיר יצא באמצעות קפיטול רקורדס ב-12 באפריל 2018, כסינגל השני מתוך אלבום האולפן השלישי שלהם הנושא שם זהה.

==רקע והוצאה==
השיר יצא בתחילה כרצועה להורדה מיידית עם הזמנה מוקדמת של האלבום, אך לאחר מכן יצא כסינגל. בתיאור השיר, מתופף הלהקה אשטון ארווין הצהיר: "אהבנו שהגל החדש יכול להיות ממש מלנכולי, אבל גם למעלה. היו בו רומנטיקה וכעס, אבל גם אנרגיה וצבע. זה בדיוק מה שרצינו במוזיקה החדשה שלנו".<ref></ref>

==הצלחה מסחרית==
השיר הגיע בשיאו לצמרת מצעד הסינגלים האוסטרלי במאי 2018, והפך לשיר השני של הלהקה במקום הראשון במצעד.<ref></ref> הוא שהה שמונה שבועות רצופים במקום הראשון והפך לסינגל הנמכר ביותר באוסטרליה לשנת 2018.<ref></ref> מחוץ לאוסטרליה, הגיע השיר לצמרת מצעד הסינגלים הניו זילנדי ולעשירייה הפותחת ב-11 מדינות, בהן קנדה, הממלכה המאוחדת וארצות הברית. זה השיר הראשון של הלהקה שהגיע לעשירייה הפותחת בבילבורד הוט 100.<ref name="billboard.com"></ref>

השיר מכר למעלה מחמישה מיליון עותקים בתוך שישה חודשים מצאתו והוא הפך לשיר האוסטרלי המושמע ביותר בכל הזמנים באפל מיוזיק.<ref></ref><ref></ref> בפברואר 2020, הלהקה זכתה לכבוד ברשימת ה-1,000,000,000 של APRA AMCOS, עבור השיר, שהגיע למיליארד השמעות בסטרימינג. ביוני 2020, השיר זכה בפרס ASCAP למוזיקת פופ.<ref></ref> נכון לנובמבר 2022, לרצועה למעלה מ-1.4 מיליארד השמעות בספוטיפיי..<ref name=":7"></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×13
| 910,000
|-
! בלגיה (BEA)
| פלטינה
| 40,000
|-
! ברזיל (Pro-Música Brasil)
| זהב
| 20,000
|-
! קנדה (Music Canada)
| פלטינה
| 80,000
|-
! דנמרק (IFPI Danmark)
| פלטינה ×3
| 270,000
|-
! צרפת (SNEP)
| פלטינה
| 200,000
|-
! גרמניה (BVMI)
| זהב
| 200,000
|-
! איטליה (FIMI)
| פלטינה
| 50,000
|-
! מקסיקו (AMPROFON)
| פלטינה
| 60,000
|-
! ניו זילנד (RMNZ)
| פלטינה ×3
| 90,000
|-
! פולין (ZPAV)
| יהלום
| 100,000
|-
! פורטוגל (AFP)
| פלטינה ×3
| 30,000
|-
! שוודיה (GLF)
| פלטינה ×2
| 16,000,000
|-
! הממלכה המאוחדת (BPI)
| פלטינה ×3
| 1,800,000
|-
! ארצות הברית (RIAA)
| פלטינה ×6
| 6,000,000
|}

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי 5 Seconds of Summer
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:וידאו קליפים בשחור-לבן
קטגוריה:שירי גל חדש
קטגוריה:שירי סינת'-פופ
קטגוריה:שירי פופ רוק
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:שירי פלטינה בניו זילנד
קטגוריה:שירי פלטינה בקנדה
קטגוריה:שירי פלטינה משולשת בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מחומשת ומעלה באוסטרליה
קטגוריה:שירי יהלום משולש בברזיל
קטגוריה:סינגלים בהוצאת קפיטול רקורדס
כמו פעם (אלבום של אילן ואילנית)

כמו פעם הוא אלבום האוסף השני והאחרון בדיסקוגרפיה של הצמד המוזיקלי הישראלי אילן ואילנית. את האלבום הוציאה בשנת 2013 לאור חברת התקליטים התקליט חיפה. הוא כולל שירים מאלבומי האולפן המצליחים ביותר של הצמד, כמו שוב אתכם, ישראל שלי חוגגת ויחד לתמיד.

== רשימת רצועות ==

== הערות שוליים ==

קטגוריה:אלבומי אוסף מ-2013
קטגוריה:אלבומי אילן ואילנית
קטגוריה:אלבומי אוסף באנגלית
קטגוריה:אלבומי אוסף בעברית
קטגוריה:אלבומי חברת התקליט חיפה
פרוטיטאנופס

פרוטיטאנופס (שם מדעי: Protitanops; מילולית: "קרוב לפני טיטאן") הוא סוג יונק גדול נכחד ממשפחת הברונתותריומים, אשר התקיים במשך האאוקן שלפני 38 עד 36 מיליון שנה מזמננו באמריקה הצפונית. הסוג תואר ב-1936 בידי החוקר צ'סטר סטוק והוא מכיל מין יחיד - Protitanops curryi.

המאובנים שלו התגלו לראשונה בעמק המוות שבקליפורניה, ובהמשך (סביב 2021) אולי גם בטקסס ומקסיקו, ואלה הזכירו מאובני מגצרופס, אך הכילו שרידי קרניים שפנו ישירות כלפי מעלה ולא קדימה כמו אצל המגצרופס. לפי הממצאים שהתגלו, אשר כללו בעיקר שרידי גולגולת מוצקה ורחבה, היונק הגיע לאורך של 4.5 מטרים, לגובה 230 ס"מ ולמשקל של 2 טונות, מה שהפך אותו לבין הכבדים שבחיות שהתגלו בתקופתו באמריקה הצפונית.

יונק זה היה צמחוני כבד דומה לקרנף שהשתמש בקרניו הרחבות כדי להתחרות על יריבים ואולי להתגונן מטורפים.

==קישורים חיצוניים==

קטגוריה:ברונתותריומים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1936
טראגופורטקס

טראגופורטקס (שם מדעי: Tragoportax) הוא סוג נכחד של אנטילופה מתת-משפחת הפרים, אשר התקיימה במשך המיוקן שלפני 11 עד 7 מיליון שנה בזמננו באפריקה ואירואסיה.

המאובנים של אנטילופה קדומה זו תוארו ב-1854 בידי החוקרים רוט ווגנר (Roth and Wagner), על סמ בסיסי קרניים חזקות ומעט מסועפות, אם כי בהמשך התברר שהיה קרוב יותר לאנטילופות מקבוצת הפרים, ביניהם לאנטילופות הנילגאי והקודו ובעבר נחשב גם לקרוב לאנטילופת סוס. כיום החוקרים מחשיבים אותו כסוג פרימיטיבי של קצרי הקרניים. לפי ההערכות הוא הגיע לגובה של 80 ס"מ בכתפיו ולמשקל של עד 200 ק"ג, כשהיו לו דו-צורתיות זוויגית מובחנת, בעיקר בקרניים בדומה לקודו ולקובוס המים המודרניים. המין היה מותאם לחיים בערבות עשב בהם רעה עשבים והוא כנראה היה אצן ואף קפצן מוצלח.

המאובנים של אנטילופה זו התגלו, בין השאר ביוון, מקדוניה, בולגריה, מולדובה, אוקראינה, פקיסטן, איראן, גאורגיה ואזרבייג'ן,
וכן מלוב ודרום אפריקה.

בסוג זה נכללו 5 מינים:
* T. amalthea
* T. gaudryi
* T. macedoniensis
* T. rugosifrons
* T. salmonatus

==קישורים חיצוניים==

== הערות שוליים ==

קטגוריה:בעלי חיים שתוארו ב-1937
קטגוריה:טקסונים שתוארו בידי גאי אלקוק פילגרים
קטגוריה:קצרי קרניים
קטגוריה:פרים פרהיסטוריים
קטגוריה:מגה-פאונה של הנאוגן באירואסיה
קטגוריה:מכפילי פרסה שחיו במיוקן
קטגוריה:מאובני טקסונים שתוארו ב-1854
כמה אהבה בקיסריה

כמה אהבה בקיסריה הוא אלבום ההופעה הראשון של הזמר הישראלי קובי פרץ. את האלבום הוציאה לאור בשנת 2009 חברת התקליטים פליי רקורדס, לאחר שהוקלט בהופעתו בקיסריה חודשים ספורים לפני כן. הוא פורסם בפורמט תקליטור כפול.

== רשימת רצועות ==

== הערות שוליים ==

קטגוריה:אלבומי הופעה מ-2009
קטגוריה:אלבומי קובי פרץ
קטגוריה:אלבומי הופעה בעברית
קטגוריה:אלבומי חברת פליי רקורדס
מאט לינץ

מתיו לינץ (באנגלית: Matthew Lintz נולד ב-23 במאי 2001) הוא שחקן קולנוע וטלוויזיה אמריקאי.

== ביוגרפיה ==
שתי אחיותיו הגדולות ואחיו הצעיר, מקנזי, מדיסון ומקסן הם גם שחקנים. הוא גר בלוס אנג'לס, קליפורניה .

== קריירה ==
בשנת 2009 קיבל את תפקידו הראשון בסרט הקולנוע "ליל המסכות 2" בתור מארק..

בשנת 2011 שיחק בסרט הקולנוע "סיפור סינדרלה: היה היה שיר". באותה שנה התארח בסדרת הטלוויזיה "נשות קבע".

בשנת 2015 שיחק בסרט הקומדיה "פיקסלים".

בין השנים 2018–2019 שיחק בסדרת הטלוויזיה "המתים המהלכים". <ref></ref> <ref></ref> <ref></ref>

בנובמבר 2020, נחשף בתמונות סט שלינץ יגלם את ברונו קארלי בסדרת הטלוויזיה מבית היוצר של דיסני+, "מיס מארוול" המתרחשת ביקום הקולנועי של מארוול. <ref></ref> לינץ גם נבחן במקור לתפקיד ספיידרמן בזיכיון . <ref></ref>

== פילמוגרפיה ==

=== קולנוע ===
{| class="wikitable sortable"
|+
!שנה
! סרט
!תפקיד
! class="unsortable" | הערות
|-
| 2009
| ליל המסכות 2
|מארק
|
|-
| rowspan="2" | 2010
|The Crazies
| בן מבולבל
|
|-
|The Way Home
| טאקר סימפקינס
|
|-
| rowspan="2" | 2011
| סיפור סינדרלה: היה היה שיר
| ויקטור ואן רייונסוויי
|
|-
|Level Up
| נער צופים
|
|-
| rowspan="3" | 2012
|A Smile as Big as the Moon
| שון קרסיז
|
|-
|פיראנה 3DD
| דייוויד 
|
|-
|למה לצפות כשאתם מצפים
| ילד מפריע
|
|-
| 2014
|להרוג את השליח
| אריק ווב
|
|-
| 2015
| פיקסלים
| מאטי ואן פאטן
|
|-
|TBA
|Grizzly Night
|רוי דוקאט
|
|}

=== טלוויזיה ===
{| class="wikitable sortable"
|+
!שנה
! סדרה
!תפקיד
! class="unsortable" | הערות
|-
| 2010
| ממפיס ביט
| סקוטי גרובס
|פרק אחד
|-
| 2011
|נשות קבע
| כריס
|פרק אחד
|-
| 2012
| מהפכה
| ג'ק
|פרק אחד
|-
| rowspan="2" | 2013
| באנשי
| הוראס
|פרק אחד
|-
| סליפי הולו
| תומאס גריי
|פרק אחד
|-
| 2018
| רצח אופי
| סטיבי טאגרט
| 8 פרקים
|-
| 2018–2019
| המתים המהלכים
| הנרי
| 11 פרקים
|-
| 2022
| מיס מארוול
| ברונו קארלי
| 5 פרקים
|}

==קישורים חיצוניים==

== הערות שוליים ==

קטגוריה:בוגרי אוניברסיטת אובורן
קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001
כולם בשביל אחד, אחד בשביל כולם (סרט)

כולם בשביל אחד, אחד בשביל כולם (באיטלקית: Tutti per 1 - 1 per tutti) הוא סרט הרפתקאות ופנטזיה איטלקי משנת 2020 בבימויו של ג'ובאני ורונזי. הסרט, שנכתב על ידי ג'ובאני ורונזי וניקולה בלדוני, מהווה סרט המשך לסרט "המוסקטרים: משימה מסתורית" ובדומה לקודמו הוא קומדיה הרפתקנית בכיכובם של המוסקטרים, ד'ארטניאן, פורתוס, אראמיס ואתוס, היוצאים לסדרת הרפתקאות במטרה להציל את המלך לואי ה-14.
== עלילה ==
צרפת, המאה ה-17. ארבעת המוסקטרים מזדקנים, אראמיס מת ומתגלגל מחדש בתור זאב, ד'ארטניאן, אתוס ופורטוס, למרות מגבלות הגיל, חייבים לבצע משימה אחרונה לפני פרישתם: המלכה אן מזמינה אותם ללוות את הנסיכה גווינבר, בתו של הנרי מלך, אנגליה, לגבול עם הולנד כדי להתחתן עם המלך לעתיד. אולם במהלך המסע פוגשים המוסקטרים במשרת בן עשר בשם אונו, שמתאהב בטירוף בגווינבר ורוצה להתחתן איתה בכל מחיר. במהלך המסע נקלעים שלושת המוסקטרים להרפתקאות שונות, החל ממפגש עם סיראנו דה ברז'רק וחבורת השודדים שלו, ועד להתנגשות עם הצבא ההולנדי.
==שחקנים ודמויות==
* פיירפרנצ'סקו פבינו: ד'ארטניאן
* רוקו פפלאו: אתוס
* ולריו מסטראנדריאה: פורתוס
* סרג'יו רוביני: אראמיס
* אלסנדרו האבר: החשמן מאזראן
* מרקו טודיסקו: לואי הארבעה עשר
* מרגריטה בואי: המלכה אן מאוסטריה
== קישורים חיצוניים ==

== הערות שוליים ==

קטגוריה:סרטים איטלקיים
קטגוריה:סרטי קומדיה
קטגוריה:סרטי שלושת המוסקטרים
קטגוריה:מגפת הקורונה בתרבות
בנייה בלתי חוקית

בנייה בלתי חוקית היא ביצוע בנייה או הרחבת דירה ללא היתר בנייה, או בחריגה מהתנאים שנקבעו בהיתר הבנייה.

בית ספר פלסטיני שהוקם באופן לא חוקי, ליד [[הרודיון.]]
מלבד בעיות בטיחות באתרי בנייה, בנייה בלתי חוקית עלולה להוות מפגע סביבתי כאשר העבודות חודרות לשטחי שימור כמו שמורות טבע, כמו שקרה בשק פאלרמו . כמו כן, לבנייה בלתי חוקית יכולות להיות השלכות פוליטיות חמורות כגזילת קרקעות (כמו הבנייה הפלסטינית הבלתי חוקית בשטחי C).

== סיכונים ==
סיכון למפולות נמצא קשור לבנייה בלתי חוקית באזורי גבעות באזורים עירוניים מאוכלסים בצפיפות באיטליה ובבוסניה והרצגובינה, בגלל אובדן צמחייה מייצבת על ידי כריתת יערות ובעיות נוספות.<ref></ref>

בבנייה בלתי חוקית הכוללת הוספה על בניין קיים, היא עלולה לסכן את האיזון המכני של הבניין המקורי וליצור בניין מסוכן ולגרום למפגעי בטיחות.

== בעולם ==
=== בישראל ===
הריסות בית שנבנה ללא [[היתר בנייה בכפר הבלתי מוכר אלגרין שבנגב, ינואר 2008]]

על היקף התופעה אין נתונים מהימנים. הגורם האחרון שפרסם הערכה רשמית הוא מבקר המדינה, בשנת 2008. הערכת זו נוגעת לשטחים הפתוחים בלבד, ולא לתחומי הרשויות המקומיות והאזוריות, ולפיה ב-2008 היו כ-100 אלף מבנים לא חוקיים - כ-64,000 במחוז הדרום, 20,000 במחוז המרכז, 10,000 במחוז חיפה, והשאר ביתר המחוזות.<ref></ref> ההערכה של רשות מינהל מקרקעי ישראל ומשרד הפנים היא שבתוך תחומי היישובים יש כ-800 אלף עבירות בנייה מסוגים שונים - אולם לא ברור על מה מבוסס אומדן זה. <ref></ref>

=== בגרמניה ===
המונח אינו מוגדר בחוק הגרמני, אך הוא נמצא בשימוש קבוע בתורת המשפט הגרמנית.<ref></ref> דוגמה להצטברות גדולה של בנייה בלתי חוקית בגרמניה במשך עשרות שנים שהוסדרה חוקית היא ההתנחלות טרינקל במינכן, שנבנתה ברובה על ידי פליטי מלחמה.<ref></ref>

=== ברוסיה ===
Sutyagin House}} הבלתי חוקי ב[[ארכנגלסק]]

בפדרציה הרוסית, אדם שביצע בנייה בלתי חוקית אינו בעלים עליה ואין לו זכות על הבניין - למכור, לתרום, להחכיר או לעשות עסקאות אחרות. הריסת הבניין היא על חשבון מפר החוק.<ref></ref> בשנת 2008, על פי החלטת בית המשפט, נהרס בית סוטיאגין הבלתי חוקי בארכנגלסק, שתוכנן להירשם בספר השיאים של גינס כבניין העץ הגבוה בעולם.<ref></ref>

=== בטייוואן ===
בטייוואן, עקב בעיות של תקנות לא שלמות ומודעות בטיחותית לא מספקת, מבנים לא חוקיים נמצאים בכל מקום, במיוחד בעיר ניו טאיפיי. אמנם על פי "חוק הבניה", צוות ההריסה של לשכות העבודה הציבוריות של רשויות המחוז והערים יכולות להרוס בכוח מבנים בלתי חוקיים, אך מכיוון שמספר המבנים הבלתי חוקיים הכולל גדול מדי, השלטון המקומי לא מבצע את ההריסות.<ref></ref>
==ראו גם==
* הבנייה הפלסטינית הבלתי חוקית בשטחי C
== הערות שוליים ==

*
היכל נוקיה Live!

היכל נוקיה Live! הוא אלבום ההופעה השני של הזמר הישראלי קובי פרץ. את האלבום הוציאה לאור בשנת 2010 חברת התקליטים פליי רקורדס, לאחר שהוקלט בהופעתו בהיכל נוקיה חודשים ספורים לפני כן. הוא פורסם בפורמט תקליטור כפול.

== רשימת רצועות ==

== הערות שוליים ==

קטגוריה:אלבומי הופעה מ-2010
קטגוריה:אלבומי קובי פרץ
קטגוריה:אלבומי הופעה בעברית
קטגוריה:אלבומי חברת פליי רקורדס
יחסי האיטי–יוון

יחסי האיטי–יוון הם היחסים הדיפלומטיים בין האיטי ליוון.

== סקירה כללית ==
היחסים בין יוון להאיטי חזקים למרות המרחק הגאוגרפי, שכן הם מושתתים על רקע היסטורי מיוחד: האיטי הייתה הממשלה הראשונה של מדינה עצמאית שהכירה בשחרורה של יוון מהשלטון העות'מאני בשנת 1821. יוון סיפקה להאיטי סיוע פיתוח בעבר ותרם כלכלית לפרויקטים התומכים בפיתוח המדינה.

יוון, יחד עם מדינות אחרות החברות ב, לוקחת חלק פעיל במאמצים לשיקום האיטי והקלה לתושביה בעקבות רעידת האדמה ההרסנית שפקדה את המדינה בינואר 2010.

יחד עם שאר המדינות החברות באיחוד האירופי, יוון מעניקה תרומות כלכליות שנתיות לנציגות האו"ם בהאיטי (MINUSTAH).

== יחסי תרבות ==
על פי נתונים מהמשרד הקונסולרי של השגרירות בקראקס, אין קהילה יוונית שהוקמה בהאיטי. האיטי נמצאת בסמכות השיפוט הכנסייתית של המטרופוליטן היווני-אורתודוקסי של מרכז אמריקה, היושבת במקסיקו סיטי.

== נציגויות דיפלומטיות ==
* יוון מיוצגת בהאיטי באמצעות שגרירותה בקראקס, ונצואלה.
* האיטי מיוצגת ביוון באמצעות שגרירותה ברומא, איטליה.

== הערות שוליים ==
המיטב (אלבום של קובי פרץ)

המיטב הוא אלבום האוסף השני והאחרון בדיסקוגרפיה של הזמר הישראלי קובי פרץ. את האלבום הוציאה לאור בשנת 2011 חברת התקליטים פליי רקורדס בפורמט תקליטור כפול. בשנת 2014 הועלה לשירותי הסטרימינג כמו ספוטיפיי ואפל מיוזיק.

== רשימת רצועות ==

== הערות שוליים ==

קטגוריה:אלבומי אוסף מ-2011
קטגוריה:אלבומי קובי פרץ
קטגוריה:אלבומי חברת פליי רקורדס
טראגוצרס

טראגוצרס (שם מדעי: Tragocerus; מיוונית עתיקה: "קרן עז") הוא סוג נכחד של אנטילופה מתת-משפחת הפרים, אשר התגלה במזרח אירופה והתקיימה בתקופה שבין האוליגוקן לפליוקן שלפני 30 עד 5.5 מיליון שנה מזמננו. סוג זה תואר ב-1913 בידי החוקרים רות וואגנר (Roth & Wagner) והוא נחשב לאחד מהקדומים שבאנטילופות. סוג זה כלל מין יחיד - Tragocerus amaltheus, הקרוי על שם הנימפה אמלטוס מהמיתולוגיה היוונית.

סוג זה היה דומה במראהו ליעלים המודרניים, אף שמחקרים מראים שהיה קרוב יותר לקצרי הקרניים ובהם הנילגאי המודרני והארבע קרן וכן לאנטילופה הנכחדת טראגופורטקס, כשאבותיה היגרו לאירופה ממרכז אסיה. לפי ההערכות הוא הגיע לאורך 1.3 מטר, לגובה 90 ס"מ ולמשקל של 50 ק"ג. הוא היה בעל מבנה קרניים דומה לזה של יעלים, מה שנתן לו את שמו וצמיחת הקרניים הגיעה לאורך 90 ס"מ. הקרניים היו עבות בבסיסן ובעלות עיקול קל, דומה לזה של אנטילופת סוס או הבובאלים ופחות לקודו ולעזים. בדומה להרבה אנטילופות קרני הנקבות היו כנראה קצרות ודקות יותר מאצל הזכרים.

אנטילופה זו התקיימה במשך הנאוגן של אירופה כשהמאובנים התגלו במולדבה ואוקראינה, בהם רעתה בעבר בערבות עשב רחבות. לפי מספר הממצאים המרובים נראה שאנטילופה זו חייה בעדרים בדומה לרוב האנטילופות. הם שגשגו במשך הפליוקן אך נכחדו לפני 5.5 מיליון שנה מזמננו, ככל הנראה עקב התייבשות האקלים והתקררות הערבות.

==קישורים חיצוניים==

*[https://treatment.plazi.org/id/03D6878CCA0C90404075FC16718F6EB0 טראגוצרס באתר treatment] 
*[https://www.jhpostcards.com/products/tragocerus-amaltheus-fossil-skull-illustration-by-flerov-paleontology-1989-russia-ussr-unused טראגוצרס באתר jhpostcards] 

קטגוריה:קצרי קרניים
קטגוריה:פרים פרהיסטוריים
קטגוריה:מגה-פאונה של הנאוגן באירואסיה
קטגוריה:מכפילי פרסה שחיו במיוקן
מסגד נבי יונס

מסגד נבי יונס היה מסגד סוני בחלק המזרחי של העיר מוסול שבעיראק במיקום בו על פי המסורת היה קברו של יונה הנביא המקראי. המבנה פוצץ והוחרב ב-24 ביולי 2014 על ידי ארגון דאעש במסגרת המאמצים של הארגון להרוס את כל המבנים שהכילו שרידים מקדשים היסטוריים.

==היסטוריה==
על פי המסורת, יונה הנביא המקראי, אשר מוזכר גם בקוראן, נקבר במיקום זה.

התאריך המדויק של בניית המבנה אינו ידוע, אך הוא הוזכר בכתביו של אבו זכריה אל-אזדי, שנפטר בסביבות שנת 334 לספירה.

המבנה שימש במשך מאות שנים ככנסייה נוצרית אשורית אשר הוקמה לשם ציון האתר של קבר יונה.

כאשר השליט המונגולי-טורקי טימור לנג ביקר במקום בשנת 1393 המנזר כבר הוסב למסגד. במרכז המבנה היה קבר מכוסה בשטיחים פרסיים ומשי ובאותו החדר היה גם שן לוויתן כהתייחסות לסיפור של יונה הנביא אשר נכלל גם בקוראן.

בשנת 1924 הוסף למסגד מינרט בתכנונו של אדריכל טורקי.

מבנה המסגד שניצב באתר לפני הריסתו היה בנוי מאלבסטר. לאולמות התפילה היו פתחים מקושתים, שעליהם נחרתו פסוקים מן הקוראן. מקום הקבר המיוחס ליונה ועליו מצבה נמצא בפינת המסגד, וסביבו הוקם מבנה קישוטי מעץ (Zarih ). בנוסף נמצא במתחם המסגד קבר השייח' ראשיד לולאן.

במהלך תקופת שלטונו של סדאם חוסיין המבנה שופץ והורחב.

ב-24 ביולי 2014 פוצץ מתחם המסגד בחומרי נפץ ונהרס על ידי ארגון הטרור דאעש לאחר שכבש בעבר את העיר מוסול ובזז את תכולת המבנה.<ref name="iraqinews-2014-07-24"></ref> הפיצוץ גרם נזק למספר מבנים שכנים. החרבת המסגד נעשתה, לטענת המדינה האסלאמית, משום שהוא הפך לאתר של כפירה ולא של תפילה. היה זה אחד מכ-15 מסגדים שהחריבה המדינה האסלאמית במוסול עד אותו זמן.

לאחר שדאעש נסוג מהאזור במרץ 2017, נערכה חפירה ארכאולוגית באתר המבנה ההרוס על ידי ארכאולוגים מאוניברסיטת היידלברג, ובמסגרתה התגלתה מערכת מנהרות באורך כולל של כקילומטר. במנהרות התגלו שרידי ארמון שבנה במקום המלך האשורי אסרחדון, כפי שהעידו תבליטים אשוריים וכתובות החרוטות על הקירות, אך לא נמצאו במקום חפצים.<ref name="madainproject.com"></ref>

== גלריית תמונות ==
<gallery mode=packed heights=200px>
קובץ:جامع_النبي_يونس.jpg|צילום של המבנה משנת 1999
קובץ:NiniveNabiYunisMinaret.jpg|צילום משנת 1999 של המינרט במסגד נבי יונס
קובץ:Ruins_of_the_Mosque_of_Yunus.png|חורבות מסגד נבי יונס. צילום משנת 2017
</gallery>

==קישורים חיצוניים==

* 
* [https://web.archive.org/web/20200120213738/http://www.monumentsofmosul.com/list2/11-i7 צילומי אוויר של מתחם המסגד לפני ואחרי החרבתו]

==הערות שוליים==

נבי יונס
קטגוריה:אתרי עלייה לרגל (יהדות)
קטגוריה:מוסול
קטגוריה:מבנים ובניינים שנהרסו על ידי ארגון המדינה האסלאמית
Hot Girl Bummer

Hot Girl Bummer הוא שיר של המוזיקאי האמריקאי בלאקבר, שיצא לאור כסינגל באמצעות ברטראפ ב-23 באוגוסט 2019, כסינגל המוביל מתוך אלבום האולפן החמישי שלו, Everything Means Nothing. השיר הגיע למקום ה-11 במצעד הבילבורד הוט 100 והוסמך לפלטינה מרובעת על ידי איגוד תעשיית ההקלטות האמריקאי.

==שם השיר==
אף על פי ששם השיר נחשב למשחק על שירה של מייגן די סטליון, "Hot Girl Summer",<ref></ref> בלאקבר טען כי אין לשם השיר קשר לשירה של סטליון, אלא לטרנד השימוש בהאשטאג "" ברשתות החברתיות.<ref name="AltPress"></ref>

==וידאו קליפים==
לשיר פורסמו שני וידאו קליפים. אחד בשם "Low Budget Video" ואחד בשם "Big Budget Music Video". בלאקבר הוציא את הקליפ הראשון ב-23 באוגוסט 2019, יום צאתו של השיר. בקליפ נראה בלאקבר מוקף באנשים במסיבה, כשהוא יושב על ספה לבנה, כמו גם מחובר לחוטים ומוזז כבובה על ידי גבר בחליפה, מה שתואר כ"תגובה לאנשים מזויפים במדיה החברתית".<ref name="AltPress"/>

הקליפ השני יצא ב-21 בנובמבר 2019, ובו נראה בלאקבר יושב על גורד שחקים, על ספה וריקוד בכלוב.<ref></ref>

==הצלחה מסחרית==
השיר הוא שירו השני של בלאקבר שהגיע ל-40 הראשונים במצעד הבילבורד הוט 100. הוא הגיע בשיאו למקום ה-11 במצעד, ובכך הפך לשירו המצליח ביותר של בלאקבר במצעד.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×4
| 280,000
|-
! בלגיה (BEA)
| זהב
| 20,000
|-
! קנדה (Music Canada)
| פלטינה ×5
| 400,000
|-
! דנמרק (IFPI Danmark)
| פלטינה
| 90,000
|-
! צרפת (SNEP)
| זהב
| 100,000
|-
! גרמניה (BVMI)
| זהב
| 200,000
|-
! איטליה (FIMI)
| זהב
| 35,000
|-
! ניו זילנד (RMNZ)
| פלטינה
| 30,000
|-
! נורווגיה (IFPI Norway)
| זהב
| 30,000
|-
! פולין (ZPAV)
| פלטינה
| 20,000
|-
! פורטוגל (AFP)
| פלטינה
| 10,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×4
| 4,000,000
|}

==קישורים חיצוניים==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי בלאקבר
קטגוריה:שירים באנגלית
קטגוריה:שירי פלטינה בממלכה המאוחדת
קטגוריה:שירי פלטינה בניו זילנד
קטגוריה:שירי פלטינה מרובעת באוסטרליה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
סטליוס אנדראו

סטליוס אנדראו (ביוונית: Στέλιος Ανδρέου; נולד ב-24 ביולי 2002 בניקוסיה שבקפריסין) הוא כדורגלן קפריסאי המשחק בעמדת הבלם בקבוצת שרלרואה מליגת העל הבלגית ובנבחרת קפריסין.

== קריירת מועדונים ==
אנדראו גדל במחלקת הנוער של אולימפיאקוס ניקוסיה. הוא ערך 34 הופעות ליגה במדי הקבוצה הבוגרת של המועדון במסגרת ליגת העל הקפריסאית, בהן הבקיע שער אחד.

ב-1 ביולי 2021 חתם אנדראו בשרלרואה מליגת העל הבלגית. ב-24 ביולי ערך את הופעת הבכורה שלו במועדון, בניצחון 3-0 על אוסטנדה במסגרת המחזור הראשון בליגה לעונת . ב-12 במרץ 2022 הבקיע את שער הבכורה שלו במועדון, בתיקו 2-2 נגד מכלן במסגרת המחזור ה-31 בליגה. בעונתו הראשונה במועדון ערך 27 הופעות ליגה, בהן הבקיע שער אחד.

== קריירה בינלאומית ==
ב-27 במרץ 2021 ערך אנדראו את הופעת הבכורה שלו בנבחרת קפריסין, בהפסד 1-0 לנבחרת קרואטיה במסגרת מוקדמות מונדיאל 2022.

== קישורים חיצוניים ==

קטגוריה:כדורגלנים קפריסאים
קטגוריה:בלמי כדורגל קפריסאים
קטגוריה:ניקוסיה: כדורגלנים
קטגוריה:כדורגלני אולימפיאקוס ניקוסיה
קטגוריה:כדורגלני שרלרואה
קטגוריה:ספורטאים זרים בבלגיה
קטגוריה:כדורגלני נבחרת קפריסין
קטגוריה:קפריסאים שנולדו ב-2002
לביקורת פילוסופיית המשפט של הגל

לביקורת פילוסופיית המשפט של הגל (בגרמנית: Zur Kritik der Hegelschen Rechtsphilosophie) הוא כתב יד מאת קרל מרקס שנכתב בשנת 1843 ולא פורסם בימי חייו, למעט המבוא, שפורסם בשנת 1844 בכתב העת Deutsch-Französische Jahrbücher.

בחיבור זה מרקס מעיר על קטעים של גאורג וילהלם פרידריך הגל בספר קווי יסוד לפילוסופיה של המשפט העוסקים בחברה האזרחית ובמדינה, פסקה אחר פסקה. אחת הביקורות הגדולות של מרקס על הגל בחיבור היא העובדה שרבים מטיעוניו הדיאלקטיים מתחילים בהפשטה.

עבודה זו מכילה את הניסוח המוקדם ביותר של תורת הניכור של מרקס, אשר התגבשה גם דרך השפעת ההגליאנים השמאליים לודוויג פוירבך וברונו באואר. בחיבור מתפתח נרטיב העבודה סביב ניתוח היחסים בין חברה אזרחית והמדינה. החיבור את כולל הפרשנויות המפורסמות ביותר של מרקס על הפונקציה של דת.

== ביבליוגרפיה ==
=== תרגומים לעברית ===
* כתבי שחרות, תרגום: שלמה אבינרי, תל אביב: ספרית פועלים, 1964.
** "לביקורת פילוסופיית המשפט של הגל: הקדמה".
* לשאלת היהודים וכתבים נוספים (כתבים מוקדמים: כרך א'), תרגום: רועי בר ואורי זילברשייד, תל אביב: הוצאת רסלינג, 2016.
** "לביקורת פילוסופיית המשפט של הגל";
** "לביקורת פילוסופיית המשפט של הגל: מבוא".

=== ספרות משנית ===

<div class="mw-content-ltr">
* 
* 
* 
</div>

== ראו גם ==
* אופיום להמונים - ביטוי שמרקס טבע במבוא לחיבור זה, אשר מצטוט לרוב מחוץ להקשרו.

== קישורים חיצוניים ==
* [https://kotar.cet.ac.il/KotarApp/Viewer.aspx?nBookID=109291178#156.1306.6.default הטקסט המלא] באתר כותר
* [http://www.zeno.org/Philosophie/M/Marx,+Karl/Zur+Kritik+der+Hegelschen+Rechtsphilosophie הטקסט המלא] 
* [http://www.marxists.org/archive/marx/works/1843/critique-hpr/index.htm הטקסט המלא] 

==הערות שוליים==

קטגוריה:כתבי קרל מרקס
כריסטר פטרסון

גרפיטי ב[[סטוקהולם עם דמותו של פטרסון. הגרפיטי נוצר בידי אמן הרחוב הופ לואי, אשר מרבה לשלב את דמותו של פטרסון ביצירותיו]]
קרל גוסטף כריסטר פטרסון (בשוודית: Carl Gustaf Christer Pettersson; 23 באפריל 1947 - 29 בספטמבר 2004) היה פושע שוודי, אשר נחשב במשך שנים לחשוד המרכזי בהתנקשות בראש הממשלה אולוף פלמה. האשמתו התבססה על עדותה של ליסבת פלמה, שזיהתה אותו כרוצח. פטרסון ערער לבית המשפט לערעורים של סוואה וזוכה מאשמה. התובע הכללי השוודי הגיש בקשה למשפט חוזר, אולם בקשתו נדחתה בידי בית המשפט העליון.

==ביוגרפיה==
פטרסון נולד בסולנה ב-23 באפריל 1947, למשפחה ממעמד הביניים. בצעירותו למד בבית הספר לתיאטרון בסטוקהולם, ונחשב למבטיח. עם זאת, בעקבות פגיעת ראש שממנה לא התאושש עד סוף ימיו, כישורי המשחק שלו נפגעו. בעקבות כך הוא החל להשתמש בסמים, ובשל כך סולק מבית הספר. ב-1970 הוא דקר אדם למוות במהלך קטטה במרכז סטוקהולם, ממש בסמוך למקום שבו יתרחש לימים רצח אולוף פלמה. העיתונות השוודית כינתה את האירוע "רצח הכידון". הוא נשלח למוסד פסיכיאטרי סגור. הוא שוחרר כעבור חודשיים והמשיך לבצע פשעים קטנים כדי לממן את הרגלי השתייה והסמים שלו.

בליל ה-28 בפברואר 1986 נרצח ראש ממשלת שוודיה אולוף פלמה בידי מתנקש שנמלט מהזירה בלי להשאיר עקבות. במהלך חקירת המשטרה נעצר פטרסון באקראי בשל עברו המפוקפק ושמועות על מעורבותו ברצח. הוא הפך לחשוד מרכזי לאחר שבמסדר זיהוי, זיהתה אותו ליסבת פלמה מתוך עשרה אנשים בתור האדם שירה בבעלה. בעקבות כך החלה המשטרה לתחקר את מכריו של פטרסון, שסיפרו שהוא נמצא בסמוך לזירת הרצח באותו לילה. ב-1988 הרשיע בית המשפט את פטרסון ברצח וגזר עליו מאסר עולם.

פטרסון ערער לבית המשפט לערעורים של סוואה וזוכה מאשמה כעבור כמה חודשים. בית המשפט נימק את החלטתו בהיעדר ראיות, ופקפק באמינות עדותה של ליסבת פלמה. הוא שוחרר ממעצר וקיבל פיצוי של 50,000 דולר. במהרה הוא בזבז את כל הכסף על אלכוהול וסמים, אולם הפך לידוען והתפרנס ממכירת ראיונות לתקשורת. לעיתים קרובות ניסו לחלץ ממנו בכוח הודאה ברצח. במקרים כאלו הוא נהג להיגרר לתרחישים של תאורטיים לכאורה שהתקרבו להודאה באשמה.

ב-1998 התובע הכללי של שוודיה הגיש בקשה לשפוט מחדש את פטרסון. בית המשפט העליון השוודי דחה את הבקשה בנימוק שלא התגלו ראיות חדשות נגד פטרסון. ב-15 בספטמבר 2004 הוא נקלע לקטטה עם שוטרים שבעקבותיה אושפז בבית חולים. ביציאה מבית החולים למחרת, על פי הדיווחים, הוא נפל וסבל מדימום מוחי ונכנס לתרדמת. פטרסון מת בבית החולים האוניברסיטאי קרולינסקה ב-29 בספטמבר 2004.

==קישורים חיצוניים==

==הערות שוליים==

קטגוריה:מתנקשים פוליטיים
קטגוריה:מורשעים שזוכו
קטגוריה:שוודים שנולדו ב-1947
קטגוריה:נפטרים ב-2004
ישיבת קירואן

ישיבת קירואן (בערבית: يشيفا القيروان) הייתה ישיבה בעיר קירואן, בתוניסיה שבחבל איפריקיה. הישיבה התקיימה בתקופת הגאונים והיא הייתה אחת מהישיבות המרכזיות בין המאה ה-8 למאה ה-11<ref></ref>.

הישיבה היוותה נדבך חשוב במעבר המרכז התורני מבבל והמשך מסורת התורה לאחר שקיעת המרכז בבבל, והייתה חלק מהפצת התורה באגן הים התיכון. מהישיבה יצאו תלמידי חכמים ומחברי ספרים שהטביעו חותם משמעותי על העולם היהודי.<ref name=":0" />

== תולדות הישיבה ==

העיר קירואן הייתה מרכז כלכלי ותרבותי חשוב בצפון אפריקה, ראשיתו של היישוב היהודי בקירואן הוא ככל הנראה במאה ה-8, אך ידיעות ודאיות על קיומו, כדוגמת שאלות שתושבי העיר היהודים שלחו אל גאוני בבל, נמצאו רק מהמאה ה-9 ואילך.

בראשית היווסדות הקהילה היהודית בקירואן, הגיעו אליה יהודים רבים ממקומות שונים, בניהם נמנה גם מר עוקבא.

ראשי הישיבה שנודעו בתואר "ראש כלה" נודעו בקרב יהודי העולם. קודם שביססה הישיבה את מעמדה יהודי קירואן המשיכו לשלוח את שאלותיהם לישיבת סורא וישיבת פומבדיתא<ref name=":0"></ref>.

== ראשי הישיבה ==
אחד מראשי הישיבה הנודעים, היה רבי יעקב בן נסים. לאחר פטירתו בשנת 1006 לספירה, היה בנו הרב ניסים גאון נער בן 16, ועקב כך לא התמנה למלא את מקום אביו כראש הישיבה. במקומו מינו את רבנו חושיאל (אביו של רבנו חננאל), שהיה אחד מארבעת השבויים<ref></ref>. תחת הנהגתו הפכה הישיבה למרכז תורה חשוב ורב השפעה באפריקה, שכבר לא הייתה תלויה כבעבר בדעת גאוני בבל. הישיבה החלה לקיים קשרים הדוקים עם ראש ישיבת ארץ ישראל רבי שלמה בן יהודה גאון<ref name=":0" /> ואף ידוע על שניים מבני משפחות הגאונים הארץ ישראליים שהגיעו לקירואן ללמוד בישיבה.

לאחר מותו של רבינו חושיאל מונה רב ניסים גאון לראש הישיבה. ובמקביל אליו שימש גם רבינו חננאל בן חושיאל כראש הישיבה<ref></ref>. בימיהם בלטה הישיבה כמרכז הנהגה תורני שהשפיע על יהדות המגרב ועל יהדות התפוצות.<ref name=":0" />

כשהיה רבי יצחק אלפסי בן 18 הוא הגיע מאלג'יר לקירואן, והתקבל בהערכה רבה בישיבה על ידי ראשי הישיבה רב ניסים ורבינו חננאל, והמשיך ללמוד בישיבה שנים רבות<ref></ref>.

=== הקשר עם ישיבות בבל ===

== סופה של הישיבה ==
הכיבוש הבדואי ב-1057 גרם להתמעטות מספרם של היהודים ולסגירת הישיבה. סופה המוחלט של הקהילה היהודית במקום הגיע ב-1270, כאשר הוכרזה כאחת הערים הקדושות לאסלאם ונאסר על לא-מוסלמים להתגורר בה, והיהודים הוכרחו לעוזבה או להתאסלם<ref></ref>.

==לקריאה נוספת==
* שמואל אברהם פוזננסקי, [https://he.wikipedia.org/w/index.php?title=קובץ:אנשי_קירואן.djvu&page=5 אנשי קירואן], 1909, וורשה.
* מ. בן-אמוץ, חכמי קיירואן, ב"שערים", 28 במרץ 1952.
*מנחם בן ששון, חברה והנהגה בקהילות-ישראל באפריקה-הצפונית בימי הביניים: קירואן 800–1057, ירושלים, תשמ"ג 1983
*מנחם בן ששון, צמיחת הקהילה היהודית בארצות האסלאם - קירואן: 800–1057, ירושלים: הוצאת מאגנס, תשנ"ו 1996 (מהדורה שנייה תשנ"ז 1997)

== הערות שוליים ==

קטגוריה:ישיבות בארצות האסלאם
קטגוריה:חכמי קירואן
קטגוריה:יהודים ויהדות בימי הביניים
קטגוריה:יהדות תוניסיה
יואב שמיר

יואב שמיר (נולד ב-6 בנובמבר 1970) הוא במאי סרטים תיעודיים ישראלי, שהתפרסם בסרטו "מחסומים".

==קורות חייו==
יואב שמיר נולד ביפו ב-6 בנובמבר 1970. הוריו עסקו בהוראה. לאחר שירותו בצה"ל הוא סיים תואר ראשון בהיסטוריה ובפילוסופיה באוניברסיטת תל אביב, ותואר שני בהצטיינות בקולנוע.

סרטיו של שמיר זכו בפרסים במספר פסטיבלי קולנוע עצמאיים, בין השאר בפסטיבלים שנערכו באמסטרדם, סן פרנסיסקו ובפסטיבל הוט דוקס בקנדה. סרטו מחסומים הוקרן בעשרות פסטיבלי סרטים וזכה בפרסים רבים. הסרט "השמצה" זכה בפרס חבר השופטים בפסטיבל הסרטים טרייבקה, בפסטיבל הסרטים של לונדון ובעוד פרסים רבים אחרים.

רוב סרטיו התיעודיים של שמיר עוסקים בנושאים שנויים במחלוקת. בסרטו "מחסומים" (2003) הוא הראה את מערכת היחסים בין חיילי צה"ל לבין התושבים הפלסטינים במחסומים בשטחים; ב"חמישה ימים" (2006) ליווה את תהליך ההתנתקות מרצועת עזה; ב"פליפ" (2008) עקב אחרי מטיילים ישראלים בהודו שנפגעו נפשית בעקבות שימוש בסמים; וב"השמצה" (2009) בדק את האופן שבו ישראל וארגונים יהודיים משתמשים בטענות על אנטישמיות ובזיכרון השואה כדי לגרוף הון פוליטי.

הסרט "פול גז" (2010) עוקב אחר נער בן 17 חובב קרטינג הסובל מהפרעת קשב, ריכוז והיפראקטיביות. בשנת 2012 ביים את הסרט "הרבי מלובביץ'" אודות הרב מנחם מנדל שניאורסון ופולמוס המשיחיות בחב"ד.

סרטיו של שמיר זכו להערכה והכרה בינלאומית. בין השאר, הבמאי מייקל מור אמר על סרטו "השמצה" כי הוא "סרט נועז ואמיץ", וניק ברומפילד ציין שזה "סרט פנטסטי, שעושה בדיוק מה שסרט דוקומנטרי במיטבו יכול לעשות". שניהם גם תרמו כספים להפקת הסרט "10% - מה הופך אדם לגיבור" ומור השתתף בהפקתו.

בשנת 2021 הוקרנה סדרת טלוויזיה בבימויו של שמיר, "למי קראת זקן?", בקריינותו של גברי בנאי.

בשנת 2022 ביים את סדרת הטלוויזיה "למה ככה?" בכיכובו של דן אריאלי.

==פילמוגרפיה==
* מרתה ולואיס (2001) - בימוי, צילום, תסריט
* מחסומים (2003), Checkpoint - בימוי, צילום
* 5 ימים (2005) - בימוי
* פליפ (2007), Flip - בימוי, צילום, תסריט
* השמצה (2009), Defamation - בימוי
* פול גז (2010) - בימוי, צילום, תסריט
* הרבי מלובביץ (2012) - בימוי
* 10% - מה הופך אדם לגיבור? (2013) - בימוי
* המקצוע: נביא (2020), The Prophet and the Space Aliens - בימוי, הפקה, תסריט
* למי קראת זקן? (2021) - בימוי, צילום, תסריט
* למה ככה? (2022) - בימוי, צילום, תסריט

==קישורים חיצוניים==

* 

== הערות שוליים ==

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1970
רצח יורי וולקוב

רצח יורי וולקוב התרחש ב-23 בנובמבר 2022. יורי וולקוב, תושב בת ים, עובד כוח עזר רפואי ישראלי נדקר למוות לעיני אשתו. האירוע התרחש במעבר חצייה בעיר חולון והחשוד בו הוא עדי מזרחי, רוכב קטנוע שחצה את מעבר החצייה ברמזור אדום. צילום הרצח במצלמת רכב על ידי נהג ששהה בצומת, זכה לתשומת לב ציבורית ותקשורתית.

== האירוע ==
בליל 23 בנובמבר 2022 שהו בני הזוג יורי ולנה וולקוב, תושבי בת ים, בחולון לצורך בחינת דירה להשכרה. לאחר שנפרדו לדרכם, יורי המשיך למשמרת לילה בבית החולים איכילוב, שם עבד ככוח עזר רפואי. כשחצתה לנה את מעבר החצייה, הגיח רוכב קטנוע שעבר באור אדום וכמעט דרס אותה. לנה צילמה את הרוכב בטלפון הסלולרי שלה, כדי להעביר את המידע למשטרה. הרוכב עקב אחריה ולטענתה דרש ממנה את הטלפון תוך איומים. לדבריה, אמרה לו שמחקה את הסרטון, אך הוא המשיך בדרישותיו. בשלב זה ניגש אליהם יורי. בתגובה, הרוכב שלף חפץ חד, דקר את יורי בליבו, וברח. יורי צעד מספר צעדים לעבר אי התנועה הסמוך והתמוטט. כוחות ההצלה הוזעקו למקום, ועם הגיעו לבית החולים נקבע מותו. כלי הרצח לא נמצא. כיממה לאחר האירוע נתפס עדי מזרחי, תושב חולון בן 22, החשוד במעשה. מזרחי עבריין מוכר למשטרה, נידון לעבודות שירות לאחר שהורשע בעבר בסחיטה ואיומים כנגד בעלת דירה בה התגורר בשכירות, אשר סרבה להעביר את הדירה על שמו. במהלך הפשיטה על ביתו כלבו תקף שני שוטרים. בעקבות כך השוטרים ירו בכלב ופגעו באישה בהריון. בנתיחה שלאחר המוות נמצא כי סיבת המוות של יורי הייתה דקירת חפץ חד ודק שחדר עד ללב, אולם לא היה ניתן לקבוע במדויק איזה כלי.

== בעקבות האירוע==

=== השפעה חברתית ===
הרצח עורר הדים בתקשורת וברשתות החברתיות, בעיקר בשל קלות הדעת בה בוצע. פורסמו קריאות למיצוי הדין עם הרוצח ולהחמרת הענישה. במעבר החצייה בו נדקר למוות וולקוב הושם שלט זיכרון ארעי לזכרו, הונחו זרי פרחים והודלקו נרות נשמה לזכרו. בתו של וולקוב, דריה, התראיינה בתקשורת כדי להעלות את המודעות למקרה וביקשה מהציבור לסייע בתמיכה במיצוי הדין עם הרוצח. ארגון משפחות נרצחים ונרצחות הביע תמיכה במאבקה.

=== קבורה ===
אשתו של יורי, לנה, ביקשה מהציבור סיוע במימון הקבורה בבית העלמין הדרום, בסכום של עשרות אלפי שקלים, וכן בסיוע כספי, שכן יורי היה היה המפרנס העיקרי של המשפחה. פרטי חשבון הבנק של המשפחה פורסמו לצורך תרומה, ונפתח פרויקט מימון המונים לתמיכה במשפחה. מוטי ששון, ראש עיריית חולון, שוחח עם מנכ"ל חברה קדישא וביקש ממנו לעזור לבני המשפחה בקבורתו של יורי, ובעקבות כך ניתנה למשפחה הנחה של 50% בהוצאות הקבורה. 

===טיפול משפטי במשפחה===
התעוררה סערה ציבורית בעקבות הדיווח כי עורך הדין אייל בסרגליק גבה מאלמנתו של וולקוב 585 אלף ש"ח תמורת טיפול בתיק הרצח של יורי. לאחר גינוי ציבורי על הסכום המופרז, החזיר עורך הדין 468 אלף ש"ח למשפחת וולקוב והשאיר כ-100 אלף שקל לעצמו. בעקבות גינויים נוספים השיב למשפחה את מרבית היתרה.

==קישורים חיצוניים==
* 
* 

== הערות שוליים ==

קטגוריה:2022 בישראל
קטגוריה:ישראל: מיתות מצולמות
קטגוריה:חולון
קטגוריה:פרשיות רצח בישראל
יעקב ורניקוב

יעקב איליץ' ורניקוב (ברוסית: Яков Ильич Верников; 31 באוקטובר 1920 – 30 בספטמבר 1993) היה גנרל יהודי-סובייטי בחיל האוויר הסובייטי, גיבור ברית המועצות.

== ביוגרפיה ==
יעקב ורניקוב נולד בעיר ספאס דמינסק שבמחוז קלוגה למשפחה יהודית. כשהיה בן שנה עברה המשפחה לסמולנסק. מגיל צעיר עסק בטיסנאות. בגיל 16 קיבל רישיון טיס אזרחי. בשנת 1938 גויס לצבא האדום, התקבל לבית הספר לטיס בעיר אודסה, אותו סיים בשנת 1940. הוצב לשרת ביחידת מטוסי יירוט במזרח בלארוס.

כבר ביום הראשון של פלישת גרמניה הנאצית לברית המועצות השתתף בקרבות אוויר. יעקב ורניקוב לחם בבאזור קווקז, בחזית לנינגרד ובקרבות באזור לטביה. במהלך המלחמה ביצע 454 גיחות קרב, במהלכן הפיל 15 מטוסי אויב. בנובמבר 1944, הוענק לו תואר "גיבור ברית המועצות. את המלחמה סיים בדרגת רב-סרן.

לאחר תום המלחמה שירת כשנה בתפקיד מפקד טייסת ובהמשך עבר לשרת ביחידת הניסוי של חיל האוויר הסובייטי. במהלך שירותו השתתף בבחינה וניסוי של דגמים הבאים: יאק-15, מיג-9, לאבוצ'קין La-11, מיג-15, אנטונוב An-8, אנטונוב An-10, אנטונוב An-12, טופולב Tu-126, איליושין Il-18, איליושין Il-38 והגרסאות הצבאיות של איליושין Il-62 ושל איליושין Il-76. בשנת 1971 הועלה יעקב ורניקוב לדרגת גנרל. בשנת 1975 פרש מהשירות הצבאי.

לאחר פרישה מן השירות עבר לעבוד בחברת יאקובלב כמנהל יחידת הניסויים. יצא לגמלאות בשנת 1988.

יעקב ורניקוב נפטר במוסקבה ב-30 בספטמבר 1993

== עיטורים ==
עוטר בעיטורים הבאים: תואר גיבור ברית המועצות, 3 עיטורי לנין, 4 עיטורי הדגל האדום, עיטור מהפכת אוקטובר, עיטור המלחמה הפטריוטית הגדולה מדרגה ראשונה, עיטור הדגל האדום של העמל, 3 עיטורי הכוכב האדום.

== קישורים חיצוניים ==
* [https://www.warheroes.ru/hero/hero.asp?Hero_id=432 ביוגרפיה ברוסית]

קטגוריה:יהודים בכוחות המזוינים של ברית המועצות
קטגוריה:גנרלים יהודים סובייטים
קטגוריה:טייסים סובייטים במלחמת העולם השנייה
קטגוריה:טייסי ניסוי
קטגוריה:טייסים יהודים סובייטים
קטגוריה:אלופי הפלות במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור מהפכת אוקטובר
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור הדגל האדום של העמל
קטגוריה:מקבלי עיטור הכוכב האדום
קטגוריה:יהודים אנשי הצבא האדום במלחמת העולם השנייה
קטגוריה:יהודים רוסים
קטגוריה:סובייטים שנולדו ב-1920
קטגוריה:נפטרים ב-1993
צבי אירופי

צבי אירופי או צבי בורבוני (שם מדעי: Gazella borbonica) הוא מין נכחד מכפיל פרסה מהסוג צבי שהתקיים באירופה במשך תקופת הפליסטוקן שלפני 2.14 עד 1.95 מיליון שנה מזמננו.

המאובנים של הצבי התגלו בצרפת, הולנד ודרום-מזרח אנגליה ואלה תוארו ב-1884 בידי החוקר הצרפתי צ'ארלס דפרט . הוא קיבל מספר שמות נרדפים כמו: Gazella anglica מ-1884 ו-Gazella daviesii מ-1906. מאובנים נוספים שלו התגלו כנראה לאורך דרום אירופה שסביב חבל הים התיכון בין השאר בפורטוגל, ספרד, צרפת, איטליה, ארצות הבלקן, יוון, טורקיה והלבנט.

צבי זה היה קטן יחסית, דומה מאוד לצבי הנגב והוא הגיע לאורך של 1.1 מטר, לגובה של 50 עד 60 ס"מ בכתפיים ולמשקל של 20 ק"ג. היו לו קרניים ארוכות יחסית בעלות פיצול קטן ומעט מפותלות, דומות לקרני צבי גראנט. צבי זה התקיים בערבות הקדומות ואולי גם במורדות הרים ובחורשים והבתות. הוא ניצוד כנראה בידי שבטי אנשים כמו הניאנדרטלים וכן בידי אריות, ברדלסים קדומים, דובים, זאבים וצבועים, שרובם נכחדו מאירופה.

==קישורים חיצוניים==

*[https://rewildingforum.wordpress.com/tag/gazella-borbonica/ מאמר על הצבי האירופאי באתר rewildingforum] 

קטגוריה:טקסונים שתוארו בידי צ'ארלס דפרט
קטגוריה:בעלי חיים שתוארו ב-1884
קטגוריה:צבאיים
קטגוריה:יונקים שחיו בפליסטוקן באסיה
קטגוריה:מכפילי פרסה שחיו בפליסטוקן
מוקופירנה

מוקופירנה (שם מדעי: Mukupirna) הוא סוג נכחד של יונק כיס מסדרת הקנגוראים, אשר התקיים באוסטרליה במשך האוליגוקן שלפני 26 עד 25 מיליון שנה מזמננו. סוג זה השתייך למשפחה עצמאית - המוקפירניים (Mukupirnidae).

המאובנים שלו כללו שרידי שלד וגולגולת חלקיים, אשר התגלו ב-1973 ב"תצורות ננבה פורמטי" (Namba-formatie) שבצפן-מזרח אוסטרליה הדרומית, על שפת "אגם פינפה" ואלה הובאו בהמשך למוזיאון האמריקאי לתולדות הטבע. הסוג תואר למדע בשנת 2020 בידי החוקרים: Beck, Louys, Brewer, Archer, Black & Tedford ונכלל בו מין בודד - Mukupirna nambensis. משמעות שמו הוא מאבוריג'ינית ופירושו: "עצמות גדולות".

המוקופירנה היה דומה לוומבט, אך כבד בהרבה וקרוב בגודלו לדוב שחור אמריקאי. הוא הגיע לאורך של 1.7 מטר ולמשקל של 143 עד 171 ק"ג בממוצע. סוג זה דמה במאפייני השיניים והגולגולת למשפחה הנכחדת Wynyardiidae והכיל כמה תכונות של הוומבטיים והדיפרוטודוניים הענקיים. מבנה השיניים מרמז שהיה אוכל צמחים בעל טפרים חזקות, אשר חיפש ביערות והסוואנות בהם חי שורשים, פקעות וגבעולים ברגליו הקדמיות החזקות.

==קישורים חיצוניים==

קטגוריה:בעלי חיים שתוארו ב-2020
קטגוריה:טקסונים שתוארו בידי מייק ארצ'ר
קטגוריה:קנגוראים פרהיסטוריים
קטגוריה:מגה-פאונה של הפלאוגן באוקיאניה
קטגוריה:יונקים שחיו באוליגוקן באוקיאניה
קטגוריה:מאובני טקסונים שתוארו ב-2020
בית הכנסת אור תורה (תוניס)

דלת בית הכנסת אור תורה
בית הכנסת אור תורה הוא בית כנסת שממוקם ברובע היהודי של תוניס.

== היסטוריה ==
בניית בית הכנסת הושלמה בתחילת שנות ה-30, לפני מלחמת העולם השנייה. בית הכנסת תוכנן על ידי האדריכלים Aimé Krief וז'אן סבג. חביב בורגיבה, נשיא תוניסיה, ביקר בבית הכנסת ב-12 בפברואר 1957.

לאחר עזיבתם של רוב יהודי תוניס, לישראל ולצרפת, בעקבות הפרעות האנטי-יהודיות במלחמת ששת הימים, שכללו שריפת ספרי תורה בבתי כנסת, הופסקה פעילות בית הכנסת. כיום בית הכנסת לא נמצא בשימוש.

ישנה תוכנית אפשרית להפיכת בית הכנסת למוזיאון של הרובע היהודי, זאת במטרה למנוע ביזוי מוחלט של בית הכנסת.

== קישורים חיצוניים ==

== הערות שוליים ==

קטגוריה:תוניסיה: בתי כנסת
קטגוריה:יהדות תוניס